Τρουφάκια ενέργειας χωρίς ζάχαρη, με καρύδι και ξερά φρούτα
Μόνο τέσσερα υλικά έχουν αυτά τα τρουφάκια: καρύδι, ξερά βερίκοκα, ξερά δαμάσκηνα και σταφίδες! Ούτε καν ζάχαρη. Μπουκιές ενέργειας και δύναμης!
60 γρ. καρύδια (ψίχα), 80 γρ. ξερά βερίκοκα, 80 γρ. ξερά δαμάσκηνα, χωρίς τα κουκούτσια, 80 γρ. σταφίδες της αρεσκείας μας
Για να φτιάξουμε τρουφάκια ενέργειας, χωρίς ζάχαρη, αρχικά αλέθουμε τα καρύδια στον πολυκόφτη σε ψιλά κομμάτια και τα αδειάζουμε σε μπολ.Μουλιάζουμε όλα μαζί τα ξερά φρούτα σε βραστό νερό για 10 λεπτά, μέχρι να μαλακώσουν.Στη συνέχεια, τα στραγγίζουμε και τα ταμπονάρουμε με χαρτί κουζίνας.Έπειτα τα πολτοποιούμε στον πολυκόφτη μέχρι να γίνει μια μαλακή πάστα.Πλάθουμε μικρά μπαλάκια από την πάστα, βάρους 15 γρ. έκαστο, και τα κυλάμε μέσα στο τριμμένο καρύδι. Τοποθετούμε, τα τρουφάκια ενέργειας, σε πιατέλα.
Καρύδια,Ξερά βερίκοκα,Ξερά δαμάσκηνα,Ξερά φρούτα,Σταφίδες,Vegan,Νηστίσιμα,Χορτοφαγικά,Χωρίς γαλακτοκομικά,Χωρίς γλουτένη,Χωρίς ζάχαρη